Ledelsen i Aalborg DH har de seneste uger arbejder på at lave akkordordningen med klubben kreditorer, men det er endnu ikke lykkedes at nå til enighed med SKAT, og SKAT kræver deres penge senest tirsdag kl. 11.00 ellers vil klubben blive begæret konkurs. Aalborg DH håber at komme en konkursbegæring i forkøbet. - Inden konkursbegæringen kommer, laver vi en rekonstruktion af klubben, og så har vi fire uger til at finde en løsning med SKAT, siger Aalborg DHs direktør Lars Steffensen til TV2/Nord. Hvis Aalborg DH vælger at lave en rekonstruktion af klubben, vil det betyde, at klubben mister to point i næste sæson, og klubben vil således åbne sæsonen med minus to point. Aalborg DH holdt torsdag aften møde en række samarbejdsklubber. Samarbejdsklubberne vil i følge Lars Steffensen blive en del af ejerkredsen i Aalborg DH, når klubber er rekonstrueret. Aalborg DH spiller sæsonens sidste kamp søndag eftermiddag, og her siger de farvel til hele 10 spillere, som altså ikke vil være at finde på Aalborg-holdet i næste sæson.

Referat:
En rekonstruktion af Aalborg DH redder sandsynligvis klubben fra konkurs.